Lav et referat af nedenstående tekst:

Tekst:
Energiselskabet Vattenfall har længe haft planer om at oprette et CO2-lager i undergrunden mellem Arentsminde og Birkelse. Det har betydet store protester fra borgerne, der blandt andet har indrykket en dødsannonce, hvor de har erklæret byen død. Tidligere har politikere fra begge sider af folketingssalen udtrykt modvilje mod lageret, og nu blander ministeren sig i sagen. Klima- og energiminister, Lykke Friis, siger til TV2/Nord, at der ikke bliver noget lager i undergrunden. Dermed kan borgerne ånde lettet op. Asger Møller Madsen er formand for foreningen Nej til CO2 Lagring. Han har igennem flere år kæmpet for, at der ikke skal lagres CO2 i undergrunden i Jammerbugt. -Det var da en fantastisk nyhed, jublede Asger, da TV2/Nord kunne overbringe nyheden. -Vi tager selvfølgelig den her politiske beslutning til efterretning og respekterer den fuldt. Der er jo ikke så meget andet at gøre i vores situation, siger Marianne Reedtz Sparrevohn, der er kommunikationschef hos Vattenfall. Ministeren vil i stedet oprette et lager på havbunden. Se mere om sagen i vores nyhedsudsendelse 19.30.

Referat:
Klima- og energiminister Lykke Friis siger nu endeligt nej til et CO2-lager ved Birkelse.